དྲེད་མོང་ཞེས་པའི་སེམས་ཅན་ཞིག་ཡོད་རབས་དུས་རབས་བཅུ་དགུ་པའི་ནང་ཐོག་མར་གླེང་སློང་བྱུང་ཡོད་པ་དང།དེ་ཡང་ཧི་མ་ལ་ཡི་རི་རྒྱུད་དུ་ཡོད་པའི་མི་ཚོས་རི་མགོ་མཐོ་སར་ལུས་ལ་སྤུ་ཡོད་པ་དང་རྐང་པ་གཉིས་ས་ལ་བཙུགས་ནས་འགྲོ་མཁན་སེམས་ཅན་མི་འདྲ་བ་ཞིག་མཐོང་རྒྱུ་ཡོད་ལུགས་བཤད་པ་དང་།དུས་རབས་ཉི་ཤུའི་ནང་སེམས་ཅན་འདིའི་སྐོར་དོ་སྣང་བྱེད་མཁན་མང་དུ་ཕྱིན་ཏེ་གཞུང་འབྲེལ་དང་གཞུང་འབྲེལ་མ་ཡིན་པའི་ཚོགས་པ་མང་པོ་ཞིག་གིས་ཧི་མ་ལ་ཡི་རི་རྒྱུད་དུ་དྲེད་མོང་འཚོལ་ཞིབ་ཀྱི་ལས་གཞི་མང་པོ་ལག་བསྟར་བྱས་ཡོད་ཀྱང་།སེམས་ཅན་འདིའི་རྐང་རྗེས་རེད་ཟེར་བ་དང་།སྐྲ་རེད་ཟེར་བའི་ཅ་དངོས་འགའ་ཞིག་རྙེད་སོན་བྱུང་བ་ལས་ཡིད་བློ་འཕེལ་བའི་དཔང་རྟགས་དང་དངོས་སུ་འཛིན་བཟུང་ཐུབ་པ་གང་ཡང་བྱུང་མེད་པ་མ་ཟད།མཐར་ཁོང་ཚོས་རྙེད་སོན་བྱུང་བའི་སྐྲ་དེ་དག་དོམ་དང་ར་རྒོད་སོགས་ཀྱི་སྤུ་ཡིན་པ་ལས་སེམས་ཅན་གསར་པ་ཞིག་གི་མིན་པའིི་འཇུག་སྡོམ་བྱས་ཡོད།དེ་བཞིན་ད་ལྟའི་སྐྲ་སྤུ་རྙེད་སོན་བྱུང་སའི་ས་གནས་དེར་དྲེད་མོང་མཐོང་མྱོང་ལུགས་ཤོད་མཁན་ཡུལ་མི་ཤིན་ཏུ་མང་པོ་ཡོད་པ་དང་ཚན་རིག་པ་ཚོས་འཚོལ་ཞིབ་ཀྱང་ཐེངས་མང་བྱེད་མྱོང་བ་མ་ཟད་དྲེད་མོང་འཚོལ་ཞིབ་བྱེད་པའི་ཚོགས་པ་ཡང་བཙུགས་ཡོད།